
ВЪВЕДЕНИЕ
Тази общинска стратегия се създава въз основа на целите, принципите на Закона за закрила на детето, Конвенцията на ООН за правата на детето, както и в съответствие с националните приоритети определени в Националната стратегия  за детето за периода 2004 – 2006 г.
Целта на стратегията е на базата на утвърдените национални приоритети в областта на закрилата на детето, да бъдат определени местните такива, след извършена оценка на специфичните потребности в общината.
І. ПРЕГЛЕД НА НАЦИОНАЛНАТА ПОЛИТИКА
В центъра на държавната политика е интереса на детето и подкрепата на семействата.С постановления и решения на Министерски съвет са приети Наредби, планове и стратегии за закрила на детето в България, които са в съответствие с международните стандарти и практики: Наредба за условията и реда за осъществяване на мерки за предотвратяване изоставянето на деца и настаняването им в институции, както и за тяхната реинтеграция ; Наредба за специализирана закрила на деца на обществени места ; Наредба за условията и реда за кандидатстване, подбор и утвърждаване на приемни семейства и настаняване на деца в тях ; Национална програма за закрила на детето 2004 г.; Национален план за интегриране на деца със специални образователни потребности и / или с хронични заболявания в системата на народната просвета ; Национален план за действие срещу сексуалната експлоатация  на деца с търговска цел 2003 – 2005 г. ; Национален план за действие срещу най – тежките форми на детския труд ; План за намаляване броя на деца, отглеждани в специализираните институции в РБългария 2003 – 2005 г.; План за действие за изпълнение на Рамковата програма за равноправно интегриране на ромите в българското общество за периода 2003 – 2004г. ; Национална стратегия за детето за периода 2004 – 2006 г. ; Национална стратегия за противодействие на престъпността ; Национална стратегия за превенция и противодействие на асоциалното поведение и престъпленията на малолетни и непълнолетни.  
ІІ. АНАЛИЗ И ПРОГНОЗА НА СОЦИАЛНАТА СИТУАЦИЯ В ОБЩИНАТА
Община Тутракан е разположена в североизточната част на Дунавската равнина на      територия 440 кв.м., граничи с четири общини и Република  Румъния.

Стопанската конюнктура в община Тутракан и развитието на

икономиката в региона се определя в значителна степен от:

· географско положение на района

· териториалния обхват

· равнището и динамиката на икономическото развитие

· икономическа инфраструктура

· степен на изграденост на техническата и социална инфраструктура

· заетост и безработица

· протичащите процеси на преструктуриране на икономиката и смяната на собствеността

1. Отраслова структура

Община Тутракан има сравнително неразвита икономическа база. Промишлеността е представена от няколко големи предприятия, които в

по-голямата си част  са със силно свито производство поради липса на суровини и пазари. 
Община Тутракан включва следните села:

Цар Самуил                        Нова Черна

Сяново                               Старо село                          Шуменци

Варненци                           Белица                                Бреница

Преславци                          Царев дол                           Търновци

Антимово                            Пожарево                            Дунавец

2. Социални параметри
Населението на Община Тутракан е 19 353 жители, като детското население е 3486, разпределено по възрастови групи както следва : 

· под 7 год. възраст – 964

-   от 7 год. възраст до 14 год.възраст – 1444

· от 14 год.възраст до 18 год.възраст – 1078

3. Демографско развитие и потенциал

	Показател
	Общо
	В градовете
	В селата

	
	всичко
	мъже
	жени
	Всичко
	Мъже
	жени
	всичко
	Мъже
	жени

	Област
	153650
	76424
	77226
	67319
	32957
	34362
	86331
	43467
	42864

	Тутракан
	19 353
	9654
	9699
	10372
	5094
	5278
	8981
	4560
	4421


Данните сочат, че в сравнителен аспект в контекста на област Силистра, община Тутракан следва центъра по степен на показателите,сочещи негативната посока на намаляване на населението, миграция към по-големите центрове на областта и държавата, както и постепенно обезлюдяване на малките селища.

 
За Община Тутракан липсва официална статистика за многодетни семейства, родители с  увреждания и самотни родители, отглеждащи децата си. Дирекция “ Социално подпомагане ” – Община Тутракан по реда  и при условията на ЗСП и ЗСПД, подпомага 20 многодетни семейства, 35 – самотни родители и 28 семейства отглеждащи деца с увреждания. 

По данни на Местната Комисия за борба с противообществените прояви на малолетни и непълнолетни деца, броят на децата, които се водят на отчет в Детска педагогическа стая  през 2003 г. е 36. Голяма част от децата извършители на противообществени прояви се отглеждат в семейства в неравностойно положение – деца на разведени или фактически разделени родители, деца в социално слаби семейства. Друга част са деца, които не учат и не работят и деца живеещи в нормална семейна среда. За 2003 г. в сравнение с 2002 г. се наблюдава намаляване броят на деца извършители на противообществени прояви, но се е увеличил броят на престъпленията извършени от тях. На територията на общината няма данни за деца, живеещи или работещи на улицата. Седем са регистрираните случаи, по данни на МКБППМН през 2003 г. насилие в или извън семейната среда. 

Остава висок броят на децата, необхванати или отпадащи от училище.

4. Образование

В Дирекция “ Социално подпомагане ” – Община Тутракан има Отдел “ Закрила на детето ”, в който работят социален работник, ст. юрисконсулт и н – к отдел.

В Община Тутракан има 3 ОДЗ /гр.Тутракан, с.Н.Черна и с.Ц.Самуил/, 6 ЦДГ / 2 ЦДГ в гр.Тутракан, по 1 ЦДГ в селата Старо село, Шуменци, Белица, Преславци /, 1 ясла в гр.Тутракан, с.Н.Черна и с.Ц.Самуил.

Общ брой деца в заведенията – 479.

В Община Тутракан има 9 учебни заведения, от които:

2 НУ -  НУ “ В.Левски ”, гр.Тутракан, НУ “ Иван Вазов ”, с.Търновци; 

2 СОУ - СОУ “ Хр.Ботев ”, СОУ “ Й.Йовков ”, гр.Тутракан;

5 ОУ - ОУ “ В.Левски ”, с.Белица, ОУ “ Стефан Караджа ”, с.Ц.Самуил, ОУ “ Св.Св.Кирил  и Методий “, с.Преславци, ОУ “Екзарх Антим І “, с.Старо село, ОУ “Св.Св.Кирил и Методий “, с.Н.Черна 

Общ брой на учениците – 2 117.
Част от общия брой деца в Община Тутракан, продължават своето обучение след седми или осми клас в професионални гимназии или средно общообразователни училища, намиращи се на територията на съседните на Тутракан, Русенска и Силистренска общини.

Като цяло се наблюдава увеличаване на броя на децата необхванати или отпадащи от училище.


На територията на Община Тутракан се намира и СПИ “Христо Ботев”, с.Варненци. Освен Социално – педагогическия интернат “ Христо Ботев ”, с. Варненци, няма други специализирани институции по смисъла на Закона за закрила на детето като ВУИ, ДДПВ, ДДЮ, ДОВДЛРГ, ДМДСГД, ДДМУИ, СУПЗ, ДДФУСИ.

ІІІ. АНАЛИЗ НА РЕСУРСИТЕ:

1. Икономически :
Анализът показва, че почти няма отрасли, които успешно се адаптират към промяната. Липсата на индустриален бизнес, както и отсъствие на алтернативни възможности за заетост, води до спасение в личното стопанство на хората, които остават да живеят в града и по този начин до натурализация на местното стопанство. 
По данни от Дирекция “ Бюро по труда ”- гр. Тутракан, към м. януари, за Община Тутракан равнището на безработица е 22.30%. 

Приватизацията на предприятията е завършена. Изцяло държавна собственост е завод “Истър”. В приватизационната програма на правителството е включен завод “Славянка”.  Очакването е той да се приватизира от РМД. Основният проблем е свързан с факта, че по-голяма част от предприятията са приватизирани чрез масовата приватизация и на практика са собственост на различни фондове. Това, от своя страна, води до липсата на реални “живи” пари, които да бъдат инвестирани в производството или в разработването на нови технологични и производствени схеми. 

Основен поминък на населението е селското стопанство. Наблюдава се слабо развитие на промишлеността, недостатъчно използване на транспортните възможности.

2. Човешки
 
Наблюдава се тенденция за намаляване броя на населението като резултат от ниската раждаемост и продължителна миграция към по-големите градове.

В Дирекция “ Бюро по труда ” – гр. Тутракан няма регистрирани като безработни специалисти: социална педагогика, психология, логопедия, кинезитерапия и педагогика на девиантното поведение, но по неофициална информация такива специалисти има в Община Тутракан.
3. Наличие на добри практики, натрупан опит – НПО, общински програми и др.

В периода септември-декември`2001 г. “Дамски клуб” Тутракан спечели и реализира проект “ Вдигни очи”, финансиран от Фондация Работилници за граждански инициативи /ФРГИ/. 

Целевата група на проекта включва 11 деца с увреждания / синдром на Даун, ДЦП, олигофрения, черепно – мозъчна травма, вроден порок на сърцето, Spina bifida / на възраст между 2 и 25 години и техните родители.

Потребности на хората от целевата група :

· Промяна на психологическия дискомфорт;

· Да бъдат приети със своето заболяване;

· Да имат място за срещи;

· Достъп до информация за правата, които им дава българското законодателство;

· Достъп до актуална информация за възможностите на трудовия пазар.

Конкретни резултати от реализацията на проекта:

1. Обособено е място, където децата с увреждания събирайки се периодично да могат да преодолеят своя основен проблем - социалната изолация.
2. Чрез игрова и арт терапия могат да покажат и развият своите способности.
3. Дава се възможност за общуване с връстници и създаване на приятелства.
4. Получаване на достатъчна и полезна информация и консултация за възможностите за здравно и социално подпомагане.
5. Постигане на психологическа увереност и стабилност у родителите на деца с увреждания за преодоляване на проблема. 
6. Обществото да се отвори положително към проблемите на децата с увреждания и техните родители.
ІV. ПРИОРИТЕТИ
Приоритети на Общинската стратегия за закрила на децата ще бъдат предпазването от институционализирането на деца с риск от изоставяне и деца с противообществени прояви, както и предотвратяване насилието на деца в или извън семейната среда.  
V. ВИЗИЯ
      
Настоящата стратегия обединява и координира усилията и дейностите на местните държавни органи в името на ефективна превантивна дейност, изследване и анализиране на съвременните рискови фактори на общинско ниво и разработване на програми за преодоляването им.   
VІ. ОСНОВНИ ПРИНЦИПИ
      
Общинската стратегия  за закрила на детето е изградена изцяло върху  конституционния принцип, че децата се намират под специална закрила от страна на държавата, доразвит в Закон за закрила на детето, както и върху основните принципи залегнали в Конвенцията на ООН за правата на детето,а именно:  
1. Висшите интереси на детето са основна грижа на родителите, които носят отговорност за отглеждането и възпитанието му.  Държавата, чрез своите органи за закрила на детето трябва да им оказва подходяща помощ и подкрепа при осъществяване на тази тяхна отговорност.
2. Държавата, чрез своите органи за закрила на детето трябва да осигури специална закрила и помощ на детето, лишено от семейна среда и да му осигури алтернативни грижи в защита на неговите висши интереси.

3.  Всяко дете има право на защита от всички форми на физическо или умствено насилие, посегателство или злоупотреба, липса на грижи или небрежно отношение,малтретиране или експлоатация, включително и сексуални престъпления, докато то е под грижите на родителите си, на законния си настойник или на всяко друго лице, на което то е поверено.

4. Право на всяко дете с увреждания на пълноценен и достоен живот, активно участие в обществения живот, ефективен достъп до качествено образование и обучение, пригодено да му помага максимално да повярва в своите възможности и да разчита на себе  си.
VІІ. СТРАТЕГИЧЕСКА ЦЕЛ
      
Защита правото на личен живот и осигуряване на достъп до информация с цел подобряване на социалното, моралното и духовното благосъстояние на детето, неговите знания и физическо здраве.  
VІІІ. ОСНОВНИ ЗАДАЧИ
a. Превенция на институционализацията.

b. Превенция на детската престъпност и работа с деца с отклоняващо се поведение.

c. Превенция на отпадането от училище.
d. Предоставяне на услуги, насочени към помощ и подкрепа на малтретирани деца.

ІХ. ДЕЙНОСТИ
a. Работа по предотвратяване на изоставянето на дете и  настаняването му в институция на ниво родилен дом.

b.  Работа с малолетни и непълнолетни лица и техните родители, извършители на противообществени  прояви и  престъпления.

c.  Работа с рискови групи деца – необхванати, застрашени от отпадане и отпаднали от  училище деца.
d.
  Работа с деца обект на престъпно и насилствено                             посегателство.

e. Изграждане на Превантивно – информационен център:

- Ще подпомага и координира изпълнението на Общинската стратегия за закрила на детето

- Ще организира, координира и ръководи превенцията на детската престъпност и корекцията на девиантното поведение сред малолетните и пълнолетните.
   - Оказване на помощ и подкрепа на деца попаднали в      рискови групи и техните семейства.
Основни направления в работата на Центъра ще бъдат:   

· Превантивна дейност

· Консултации по проблемите на детската личност

· Корекционно – възпитателна работа

· Информация и връзки с обществеността.

Х. ПОКАЗАТЕЛИ ЗА ОЦЕНКА НА ПОСТИГНАТИТЕ РЕЗУЛТАТИ;  ОЧАКВАНИ    РЕЗУЛТАТИ

	ПОКАЗАТЕЛИ ЗА ОЦЕНКА


	ОЧАКВАНИ РЕЗУЛТАТИ



	1. Брой деца  попаднали и не попаднали в институции на ниво родилен дом.

	· Намаляване броя на децата с риск от изоставяне и настаняване  в институция.


	2. Брой  деца извършители на противообществени прояви  и брой деца извършители на престъпления.
	· Намаляване броя на децата извършители на противообществени прояви и деца извършители на престъпления.

	3. Брой деца необхванати от училище, застрашени от отпадане и отпаднали от училище
	· Намаляване броя на деца необхванати от училище, застрашени от отпадане и отпаднали от училище.

	4. Брой деца  обект на престъпно и насилствено посегателство
	· Намаляване броя на децата обект на престъпно и насилствено посегателство


 ХІ. ИНСТИТУЦИОНАЛНИ ДОГОВОРЕНОСТИ
Неразделна  част от Общинската стратегия за закрила на детето е сключеното предварително споразумение за сътрудничество със заинтересованите институции, в което  се определят конкретните ангажименти на всяка една от тях.
СПОРАЗУМЕНИЕ ЗА СЪТРУДНИЧЕСТВО МЕЖДУ  ДИРЕКЦИЯ “СОЦИАЛНО ПОДПОМАГАНЕ”  – ОБЩИНА ТУТРАКАН, “МБАЛ – ТУТРАКАН” ЕООД , РПУ на МВР и  ОБЩИНА ТУТРАКАН, СВЪРЗАНО С ИЗПЪЛНЕНИЕТО НА ОБЩИНСКАТА СТРАТЕГИЯ ЗА ЗАКРИЛА НА ДЕТЕТО

Днес – 08.04.2004г.  в гр. Тутракан, се сключи настоящото споразумение на основание чл. 6 ( 2 ) от Правилника за прилагане на Закона за закрила на детето, между :
1. ДИРЕКЦИЯ “СОЦИАЛНО ПОДПОМАГАНЕ”  – ОБЩИНА ТУТРАКАН – представлявано от Шенол Молла, Директор.
2.“ МБАЛ – ТУТРАКАН” ЕООД – представлявано от Д – р Веселин Христов, Управител.

3. РПУ на МВР – представлявано от подполковник Иван Тодоров, Началник.   
4. ОБЩИНА ТУТРАКАН –  представлявано от инж. Георги Георгиев, Кмет.

Страните обединяват усилията си по изпълнение на Общинската стратегия за закрила на детето.

І. Съвместни действия и мерки за работа с рискови групи деца регламентирани в изготвената Общинска стратегия за закрила на детето:

1. Ръководителите на институциите – страни по споразумението се задължават, да предприемат действия съобразно своите правомощия за реализирането на дейностите конкретизирани в Общинската стратегия за закрила на детето.

2. Провеждане на работни срещи с представители от отделните институции пряко ангажирани по изпълнението на дейностите, заложени в Общинската стратегия за закрила на детето и Плана на действие за изпълнение на дейностите към нея.

3.   Ръководителите на институциите съобразно своите правомощия да осъществяват координацията и контрола по изпълнението на дейностите заложени в Плана за действие.

II. Конкретни ангажименти на всяка институция:

· Дирекция “Социално подпомагане” – отговаря за цялостната работа по взаимодействие, координиране и изпълнение на дейностите заложени в Общинската стратегия за закрила на детето.

· “ МБАЛ – Тутракан” ЕООД – организира дейностите по превенция на ниво родилен дом, съгласно “ Методическо ръководство по превенция изоставянето на деца на ниво родилен дом “. Участва активно в дейностите по противодействие на всички застрашаващи здравето и живота на децата асоциални явления.
· РПУ на МВР – отговаря за цялостната работа по изпълнение на дейностите в борбата за преодоляване на противообществените прояви и престъпленията извършени от малолетните и непълнолетните лица, както и престъпните посегателства срещу тях.

· Община Тутракан  в частност:

· МКБППМН – участва в дейностите по преодоляване на противообществените прояви и превантивната работа за намаляване на детската престъпност и асоциалните прояви.

· Сектор “ Образование “ – отговаря за превантивната работа с деца, които са необхванати, застрашени от отпадане и отпаднали от училище. 

     III. Заключителни разпоредби:

1.Настоящото споразумение е подписано в четири еднообразни екземпляра,

по един за всяка от страните.

          2.Всяка от страните може с писмено волеизявление, отправено към    останалите страни, да поиска изменение или допълнение на настоящото споразумение или да прекрати действието му.

          За Дирекция “ Социално подпомагане “    
 п/п






       

Шенол Молла, Директор


      За “ МБАЛ – Тутракан “ ЕООД “     

п/п





     


Д- р Веселин Христов, Управител


      За РПУ на МВР – гр. Тутракан “     

п/п





      


Подп. Иван Тодоров, Началник


      За Община Тутракан “     



п/п

